Ctesias (bille)

Ctesias er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. Det er kjent 24 arter fra Norge, mange av dem bare eller hovedsakelig innendørs.

Utseende 
Små til middelsstore (den norske arten 3,5-5 millimeter), avlangt-ovale, blanke, brunlige til svarte klannere. Antennene er klubbeformede, de tre ytterste leddene danner en avlang klubbe som utgjør halve antennens lengde.  Larvene er mer eller mindre kjegleformede og tett kledt med lange hår.

Levevis 
Larvene lever under barken på døde trær, der de kan ete døde insekter fanget i edderkoppnett. De kommer ut om natten. De voksne billene er aktive både dag og natt. I motsetning til mange andre klannere opptrer de ikke som skadedyr innendørs.

Utbredelse 
Slekten er for det meste utbredt i Europa, også i Sentral-Asia (Kasakhstan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien treklannere, Megatominae Leach, 1815
 Stammen Megatomini Leach, 1815 - over 800 arter
 Slekten Ctesias Stephens, 1830
 Ctesias dusmae Beal, 1960
 Ctesias klapperichi (Pic, 1854)
 Ctesias mroczkowskii Háva & Kadej, 2014
 Ctesias serra (Fabricius, 1792) - finnes i Norge
 Ctesias yuliyae Nakládal & Háva, 2015

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Herrmann, A. 2006. Nettside med mye informasjon om klannere og bildegalleri. Tekst på engelsk/tysk. Dermestidae
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller. Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om klannere, side 292-293.

Eksterne lenker 
 UK Beetles - Ctesias serra 

 

Biller formelt beskrevet i 1830
Dyr formelt beskrevet av James Francis Stephens
Klannere